CELEX: 62014TN0456
Language: hu
Date: 2014-06-16 00:00:00
Title: T-456/12. sz. ügy: 2014. június 16-án benyújtott kereset – TAO/AFI és SFIE kontra Parlament és Tanács

11.8.2014   
            
            
               HU
            
            
               Az Európai Unió Hivatalos Lapja
            
            
               C 261/43
            
         2014. június 16-án benyújtott kereset – TAO/AFI és SFIE kontra Parlament és Tanács
   (T-456/12. sz. ügy)
   2014/C 261/69
   Az eljárás nyelve: francia
   
      Felek
   
   
      Felperesek: Association des Fonctionnaires Indépendants pour la Défense de la Fonction Publique Européenne (TAO/AFI) (Brüsszel, Belgium) és Syndicat des Fonctionnaires Internationaux et Européens (SFIE) (Brüsszel, Belgium) (képviselő: Casado García-Hirschfeld ügyvéd)
   
      Alperesek: az Európai Unió Tanácsa és az Európai Parlament
   
      Kérelmek
   
   A felperesek azt kérik, hogy a Törvényszék:
   
               —
            
            
               állapítsa meg a jelen megsemmisítés iránti kereset elfogadhatóságát;
            
         
               —
            
            
               semmisítse meg a megtámadott rendeleteket ennek minden jogkövetkezményével együtt;
            
         
               —
            
            
               az alpereseket kötelezze az összes költség viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek egyetlen jogalapra hivatkoznak, amely az őket mint szakszervezeteket és szakmai szervezeteket megillető előjogok, vagyis a konzultációhoz és a tárgyaláshoz való jogosultságuk megsértésére vonatkozik.
   A felperesekkel ugyanis sem a javaslatok előkészítésének, sem a vitatott rendeletek megtárgyalásának szakaszában nem konzultáltak.